જ્યારે ગંગૂબાઈ કાઠિયાવાડી જવાહરલાલ નહેરુને મળ્યાં...\nતાજેતરમાં જ આલિયા ભટ્ટે આ ફિલ્મનાં પોસ્ટર શૅર કર્યાં ત્યારથી આ કાઠિયાવાડી મહિલાના નામની ચર્ચા શરૂ થઈ છે.

ભારતીયોનાં મનમાં પ્રશ્ન ઊઠી રહ્યો છે, 'આખરે આ ગંગૂબાઈ કાઠિયાવાડી છે કોણ?'

ગંગૂબાઈની કહાણી એ કોઈ ફિલ્મી કહાણીથી કમ નથી. 

એક ધનાઢ્ય ભણેલા-ગણેલા ગુજરાતી કુટુંબનાં દીકરી મુંબઈના કમાઠીપુરાના વેશ્યાલયમાં કેવી રીતે પહોંચી ગયાં?

કઈ રીતે તેઓ સામાન્ય મહિલાથી મુંબઈના અંડરવર્લ્ડનું સૌથી ચર્ચિત નામ બની ગયાં?

પ્રેમી સાથે પોતાનું ઘર છોડીને ભાગી ગયેલાં મહિલા કઈ રીતે મુંબઈના કુખ્યાત ડોન કરીમલાલાના બહેન બની ગયાં?

આ તમામ પ્રશ્નોના જવાબ કરતાં ઘણી રસપ્રદ 'ગંગૂબાઈ'ના જીવનની કહાણી છે.

ગંગૂબાઈનું આખું નામ ગંગા હરજીવનદાસ કાઠિયાવાડી હતું. તેઓ કાઠિયાવાડમાં જન્મ્યાં અને મોટાં થયાં.

એસ. હુસૈન ઝૈદીએ તેમના પુસ્તક 'માફિયા ક્વીન્સ ઑફ મુંબઈ'માં કરેલા ઉલ્લેખ પ્રમાણે ગંગા કાઠિયાવાડી એક વેપારી પરિવારનાં પુત્રી હતાં. 

તેમનું કુટુંબ ધનવાન હોવાની સાથે શિક્ષિત પણ હતું.

કુટુંબના સભ્યો પૈકી કેટલાક વકીલ અને શિક્ષક પણ હતા.

ખૂબ જ નાની ઉંમરે ગંગા રમણિકલાલ નામના એક એકાઉન્ટન્ટના પ્રેમમાં પડી ગયાં.

તેમને લાગ્યું કે રમણિક સાથેનો તેમનો સંબંધ તેમના પરિવારને નહીં ગમે. 

આ બીકના કારણે તેઓ રમણિક સાથે ઘર છોડીને ભાગી ગયાં

પરંતુ ગંગાને ખબર નહોતી કે તેઓ પ્રેમની લાલચમાં પોતાના જીવનની સૌથી મોટી ભૂલ કરી બેઠાં છે.

તેમના પ્રેમી રમણિકલાલ દગાબાજ નીકળ્યા.

રમણિકે ગંગાને મુંબઈના કમાઠીપુરાના વેશ્યાલયમાં 500 રૂપિયામાં વેચી દીધાં.

આવી રીતે શિક્ષિત-સંપન્ન પરિવારનાં ગુજરાતી યુવતી મુંબઈના વેશ્યાલયમાં પહોંચી ગયાં.

ત્યાં પહોંચી ગયા બાદ તેમને લાગ્યું કે તેઓ હવે કયા મોઢે પોતાના પરિવાર પાસે પરત ફરશે. 

આવા વિચાર સાથે જ તેમણે પોતાની પરિસ્થિતિ સાથે સમાધાન કરીને વેશ્યાવૃત્તિને જ પોતાનું નસીબ માની લીધું. 

ગંગાથી ગંગૂમેડમ સુધીની સફર

1960-70ની આ વાત છે. જેમ જેમ સમય પસાર થતો ગયો તેઓ કમાઠીપુરાના એ જ વેશ્યાગૃહનાં હેડ બની ગયાં. 

ગંગાનું નામ હવે 'ગંગૂ' થઈ ગયું હતું અને ધીરેધીરે ગંગૂબાઈ 'ગંગૂમેડમ'ના નામે ઓળખાવા લાગ્યાં.

ત્યારબાદ તેમણે કમાઠીપુરાથી ચૂંટણી પણ લડી અને જીત્યાં પણ ખરાં. 

સમય પસાર થતાં તેઓ ત્યાં રહેતી મહિલાઓ, જેમને દગાખોરીથી વેશ્યાવૃત્તિમાં ધકેલી દેવાઈ હતી, તેમનાં માતા બની ગયાં.

તેમના મનમાં હંમેશાં દગાખોરીથી વેશ્યાવૃત્તિમાં ધકેલી દેવાયેલી યુવતીઓ માટે સંવેદના...\n\ntl;dr:
'ગંગૂબાઈ કાઠિયાવાડી', સંજયલીલા ભણસાલીની એ ફિલ્મ જેમાં આલિયા ભટ્ટ મુંબઈના કમાઠીપુરામાં એક વેશ્યાગૃહ ચલાવતાં જોવા મળશે.